อยากถามอ่ะค่ะ คือหนูปวดท้องร่วมเเละมีประจำเดือน ประจำเดือนของหนูมันมีสีดำอ่ะค่ะคือมาเยอะมากสีน้ำตาลปน เเต่ไม่เคยมีเเบบนี้เยอะมาก่อนเลยค่ะ เกิดจากอะไรคะ
สวัสดีค่ะ หากปริมาณประจำเดือนมีมากผิดปกติ เช่น มากจนต้องเปลี่ยนผ้าอนามัยทุกๆ 2 ชั่วโมง เป็นต้น ก็จะถือว่าผิดปกติ ซึ่งอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น2. มีการอักเสบติดเชื้อในโพรงมดลูก3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น ทั้งนี้ หากทานยาคุมกำเนิดอยู่ โดยปกติ มักไม่ได้ทำให้มีประจำเดือนปริมาณมากค่ะสำหรับสีของประจำเดือนที่เป็นสีดำหรือสีน้ำตาล ไม่ได้บ่งบอกว่าเกิดจากโรคอะไรค่ะอย่างไรก็ตาม หากเลือดที่ออกไมได้มีปริมารมากผิดปกติ มีแค่สีที่ออกน้ำตาลดำ และอาการปวดท้องก็ไม่ได้รุนแรง ก็ไม่ได้ถือว่าผิดปกติอะไรค่ะแต่หากเลือดมีปริมาณที่มากจริง ในเบื้องต้น ก็ควรลองตรวจหาการตั้งครรภ์ดูด้วยค่ะ หากตรวจไม่พบ และเลือดที่ออกยังคงมีปริมาณมาก หรือยังคงมีปวดท้องมาก ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ